open-index/open-wikipedia-markdown huggingface dataset:
Varhaisjakelu

**Varhaisjakelu** tarkoittaa sellaista ainakin viitenä päivänä viikossa suoritettavaa sanomalehtien jakelua, joka alkaa yöllä ja päättyy tavallisesti ennen kello seitsemää aamulla. Määritetyn palvelutason mukaisia lopetusaikoja voivat olla esimerkiksi kello 6, 6.30 tai viikonloppuisin jonkin verran näitä myöhempi kellonaika. Varhaisjakelua tehdään pääasiassa taajama-alueilla.

Yhdistetty jakelu on varhaisjakelun aikataululla suoritettavaa jakelua, jossa jaetaan sanomalehtien ohella myös osoitteella varustettuja kirjeitä ja aikakauslehtiä.

Suomessa Medialiitto ehdotti vuonna 2019, että erilliset posti- ja lehtijakelut yhdistettäisiin toisiinsa ja postin jakelussa siirryttäisiin mahdollisimman varhaiseen ajankohtaan. Myös Postin silloinen toimitusjohtaja Heikki Malinen totesi, että varhais- ja päiväjakelu tulisi yhdistää viimeistään sitten, kun tullaan 2030-luvulle. Taustasyynä yhdistämistä kannattaville ajatuksille on jaettavien kirjeiden ja sanomalehtien määrän väheneminen Suomessa. 

Suunnilleen puolet suomalaisista sanomalehdistä jakaa Posti. Loppuosan jakamisesta vastaavat yksityiset jakeluyhtiöt. Keskisuomalainen-konsernilta vuonna 2022 ostettujen lukuisten sanomalehtien varhaisjakelutoimintojen hankkimisen jälkeen Postilla oli töissä yli 3&nbsp;000 lehdenjakajaa.

## Lähteet
Adalbert Kuhn

**Franz Felix Adalbert Kuhn** (1812–1881) oli saksalainen kielentutkija. Hän oli vuodesta 1841 kymnaasinopettajana Berliinissä. Hän julkaisi tutkimuksia vertailevan indoeurooppalaisen kielitieteen alalta aikakauskirjoissa *Zeitschrift für vergleichende Sprachforschung* ja *Beiträge zur vergleichenden Sprachforschung*. Edellisen hän perusti 1851 yhdessä Theodor Aufrechtin kanssa, jälkimmäisen 1858 yhdessä August Schleicherin kanssa. Ne yhdistettiin 1875 yhdeksi aikakauskirjaksi *Zeitschrift für vergleichende Sprachforschung auf dem Gebiete der indogermanischen Sprachen*, joka myöhemmin yhdistettiin Adalbert Bezzenbergerin aikakauskirjaan *Beiträge zur Kunde der indogermanischen Sprachen*. Merkittäviä ovat myös julkaisut kulttuurihistorian, mytologian sekä myytti- ja satututkimuksen alalla, kuten. *Zur ältesten Geschichte der indogermanischen Völker* (1845),*Die Herabkunft des Feuers und des Göttertranks* (1859) ja *Ûber die Entwickelungsstufen der Mythenbildung* (1873).

Kielitieteilijä oli myös Kuhnin poika Ernst Wilhelm Adalbert Kuhn (s. 1846). Hän oli vuodesta 1877 sanskritin ja vertailevan kielitieteen professorina Münchenissä.

## Lähteet

## Aiheesta muualla
Lars Siggesson Sparre

**Lars Siggesson Sparre** (n. 1490 – 12. tammikuuta 1554 Örebron linna) oli ruotsalainen valtaneuvos. Hän oli Kustaa Erikssonin (Vaasa) kanssa Kristian II:n vankina vuonna 1518 ja liittyi Ruotsiin palattuaan Kustaan johtamaan kansannousuun. Hän komensi ensin Tukholmaa piirittäneitä lyypekkiläisiä sotalaivoja, minkä jälkeen hänet lähetettiin Skåneen yllyttämään paikallisia kapinaan Kristiania vastaan ja liittymään Ruotsiin, mikä epäonnistui. Seuraavaksi Sparre lähti valloittamaan eteläistä Norjaa ja vannotutti sen asukkailla uskollisuudenvalan Ruotsin kuninkaalle. Riittämätön muonitus pakotti ruotsalaiset joukot kuitenkin palaamaan takaisin. Vuonna 1525 hänet nimettiin Närken laamanniksi ja Kustaa Vaasan kruunajaisissa 1528 lyötiin ritariksi. Sparre oli vuonna 1531 mukana noutamassa Kustaan ensimmäistä vaimoa Katariina Saksi-Lauenburgilaista Ruotsiin. Viisi vuotta myöhemmin Sparren kovaotteinen kurinpalautusretki Smoolantiin oli osaltaan sytyttämässä Dacken kapinaa, jota hän sitten oli onnistuneesti taltuttamassa. Sparre oli kahdesti naimisissa, ensin Anna Lindormsdotter Örnflychtin ja sitten Britta Turesdotter Trollen kanssa.
## Lähteet
Veikko Kumpumäki

**Veikko Kumpumäki** (15. elokuuta 1947 – 25. marraskuuta 2025) oli kemiläinen kunnallisneuvos, rehtori, pitkäaikainen vasemmistolainen poliitikko ja jalkapallovaikuttaja. 

Kumpumäki kirjoitti ylioppilaaksi vuonna 1967, suoritti asevelvollisuutensa Hiukkavaarassa ja valmistui peruskoulun luokanopettajaksi Oulussa vuonna 1971. Hän työskenteli aluksi Simon kunnan koululaitoksessa, sittemmin Kemissä, jossa Kulmankylän koulun johtajana 1973–1978 ja Syväkankaan koulun rehtorina eläkkeelle asti vuoteen 2008. Kemin Palloseuran kunniapuheenjohtajaksi hänet nimettiin vuonna 2009. Hän toimi myös paikallisen Suomi-Unkari-seuran edustajiston puheenjohtajana ja Kemin Seudun osuuspankin varapuheenjohtajana. 

Veikko Kumpumäki edusti poliittisesti Suomen Kansan Demokraattista Liittoa ja sittemmin Vasemmistoliittoa Kemin kaupunginvaltuustossa yhtäjaksoisesti 40 vuotta vuoteen 2017 ja vaikutti Kemin kaupunginhallituksessa, sen puheenjohtajanakin 1989–2000. Hänelle myönnettiin Suomen leijonan ritarikunnan kunniamerkki vuonna 2001 sekä kunnallisneuvoksen arvonimi vuonna 2006.

Kumpumäki oli naimisissa ja hänellä oli yksi tytär.

## Lähteet
Maja Cassel

**Hilda Maria ”Maja” Cassel** (21. toukokuuta 1891 Tukholma – 12. tammikuuta 1953 Solna) oli ruotsalainen näyttelijä ja operettilaulaja. Hän esiintyi neljässätoista elokuvassa vuosina 1916–1947.
## Lähteet

## Aiheesta muualla
Eva Seeberg

**Eva Seeberg** (24. huhtikuuta 1931 Oslo – 12. tammikuuta 2019 Sigtuna) oli norjalainen kirjailija, toimittaja ja elokuvakäsikirjoittaja, joka asui Ruotsissa vuodesta 1961. Hänen läpimurtoromaaninsa *Det er meg han har vært hos* ilmestyi vuonna 1952.
## Valikoitu bibliografia
* *Undring. Unge skisser* (1949)
* *Det er meg han har vært hos* (1952)
* *Aldri mer alene* (1955)
* *Tid til ømhet* (1968)
* *Hun er ikke borte* (1972)
* *Ja* (1973)
* *Tre dager inn i døden* (1981)
* *Jeg kan ikke se deg* (1987)
* *Lykken bor på Bislett* (1987)
* *Miraklenes tid* (1989)
* *Reisen kan begynne* (1990)
## Lähteet

## Aiheesta muualla

* Svensk Filmdatabas
Iso-Valkeainen

**Iso-Valkeainen** on ylänkö- ja metsäjärvi Suomussalmella. Se sijaitsee kuntansa pohjoisosassa 71 kilometriä Suomussalmen keskustasta pohjoiskoilliseen ja Kajaanista 160 kilometriä niin ikään pohjoiskoilliseen. Järven pinta-ala on 1,2 neliökilometriä. Iso-Valkeainen on osa Hossan kansallispuistoa.

## Maantiede
Iso-Valkeaisen ulottuvuus on etelästä pohjoiseen noin 1,4 kilometriä, kuten myös lännestä itään. Lännessä sijaitsee matala Levälahti ja idässä Hossalaislahti. Niemiä, joista huomattavin on eteläosan niemi, ei ole nimetty. Runsas neljäsosa Iso-Valkeaisesta on vähintään kymmenen metriä syvä. Syvin kohta, noin 25 metriä, sijaitsee kaakossa.

Iso-Valkeaisessa ei ole virallisesti saaria. Käytännössä niitä on kolme, joista yksi sijaitsee järven keskivaiheilla ja kaksi järven länsiosassa. Iso-Valkeaisen rannoilla on niukasti asutusta. Järven pohjoispuolitse kulkee maantie.

Iso-Valkeainen saa vettä lännestä Leväpuroa pitkin. Leväpuro alkaa nimettömästä altaasta, jonne on noin 400 metriä matkaa. Iso-Valkeaisen luusua sijaitsee etelässä, josta alkaa lasku-uoma, joka johtaa etelään Keski-Valkeaiseen. Matka on muutama kymmenen metriä.

Iso-Valkeaisen vesitilavuus on 8&nbsp;436&nbsp;000 kuutiometriä. Järven ekologinen tila on erinomainen.

Iso-Valkeainen (59.581.1.006) kuuluu Lounajan alueeseen (59.581), joka on kolmannen jakovaiheen vesistö Oulujoen vesistössä (59). Toinen jakovaihe on Lounajoen valuma-alue (59.58) ja ensimmäinen jakovaihe on Kiantajärven reitin valuma-alue (59.5). Iso-Valkeainen on toiseksi laajin Lounajan alueen 34 järvestä. Laajin on Pitkä-Hoilua.

## Lähteet
Suorituskykytiede

**Suorituskykytiede** () on monitieteinen ala, joka keskittyy ihmisen suorituskyvyn tutkimiseen ja kehittämiseen eri toimialoilla, kuten urheilussa, esittävissä taiteissa, koulutuksessa, liiketoiminnassa ja lääketieteessä. Se yhdistää useiden tieteenalojen menetelmiä tutkiakseen niitä perustaitoja, mekanismeja ja tuloksia, jotka mahdollistavat yksilöiden ja tiimien optimaalisen tuloksen saavuttamisen monimutkaisissa, todellisissa toimintaympäristöissä.

Suorituskykytieteen ytimessä ovat alat kuten fysiologia, biomekaniikka, psykologia, ravitsemustiede ja kognitiotiede. Näiden avulla tutkitaan suorituskykyyn vaikuttavia tekijöitä, joihin lukeutuvat fyysiset valmiudet, henkinen kestävyys, ympäristön haasteet sekä sosiaaliset dynamiikat. Samoin psykologisia tekijöitä, kuten tarkkaavaisuuden hallintaa, tunneälykkyttä ja stressinhallintaa, analysoidaan sopeutumiskyvyn ja jatkuvan motivaation edistämiseksi, usein moniammatillisten interventioiden kautta.

Ala painottaa käytännön sovellusta erillisen tutkimuksen sijaan. Se edistää tiivistä yhteistyötä esiintyjien, valmentajien ja tutkijoiden välillä kehittääkseen näyttöön perustuvia strategioita vammojen ehkäisyyn, taitojen oppimiseen ja uran pidentämiseen. Merkittäviä edistysaskelia ovat esimerkiksi seulontaprotokollat, joilla vähennetään riskejä korkean intensiteetin ympäristöissä, kuten huippu-urheilussa. Näissä seurataan erilaisia fysiologisia ja elämäntapamittareita optimaalisten tulosten saavuttamiseksi.

## Katso myös
* Työpsykologia
* Urheilupsykologia
* Ympäristöpsykologia

## Lähteet
George H. Heilmeier

**George H. Heilmeier** (22. toukokuuta 1936 – 2014) oli yhdysvaltalainen insinööri. Hän työskenteli elektro-optiikan parissa ja esitteli ensimmäisen toimintaan saadun nestekidenäytön. Hän syntyi 22.5.1936 Philadelphiassa. Hän oli perheensä ainoa lapsi. Hän opiskeli Abraham Lincoln High Schoolissa, Pennsylvanian yliopistossa ja Princetonin yliopistossa. Hänellä oli sähkötekniikan kandidaatin tutkinto ja hän oli kiinteiden materiaalien ja elektroniikan alalla ensin maisteri ja lopulta tohtori. Heilmeir oli Valkoisen Talon stipendiaatti 1970 alkaen. Hän toimi Yhdysvaltain puolustusministeriön DARPAn (Avanged Research Projects Agency) johtajana 1975-1977. Myöhemmin hän toimi Texas Instrumentsissa, missä hän oli varapuheenjohtaja yritystutkimuksessa, strategisessa suunnittelussa ja insinööritieteissä ja myöhemmin tekninen johtaja ja vanhempi varatoimitusjohtaja. 1991 alkaen hän vaikutti Bellcoressa. Hän saavutti elämänsä aikana kaikkiaan 15 patenttia ja useita palkintoja.

## Lähteet
João Marinho Neto

**João Marinho Neto** (s. 5. lokakuuta 1912 Maranguape) on brasilialainen mies, joka on maailman vanhin elossa oleva mieshenkilö. Hän tuli tähän asemaan brittiläisen John Tinniswoodin kuoltua 25. marraskuuta 2024. 

## Elämä
Marinho syntyi Brasilian Maranguapessa vuonna 1912 maanviljelijäperheeseen. Hän on elänyt rankan elämän työskennellen perheensä maatilalla, jossa hän auttoi isäänsä jo hyvin nuoresta iästä lähtien. Myöhemmin hänen ensimmäinen vaimonsa peri maata, jossa hän viljeli maissia ja papuja. Alueen ankaran kuivuuden aiheuttamista vaikeuksista huolimatta hän pystyi luomaan vakaan toimeentulon. Hän on ollut naimisissa kahdesti ja hänellä on seitsemän lasta, 22 lastenlasta, 15 lastenlastenlasta ja kolme lastenlastenlastenlasta. 

Hänet on aiemmin tunnustettu Latinalaisen Amerikan vanhimmaksi mieheksi, ja hän on nyt viimeinen elossa oleva mies, joka on syntynyt vuonna 1912. Marinho asuu nykyään hoitokodissa, mikä on välttämätöntä, koska hänelle kehittyi näköongelmia. 

Marinho lähetti 21. elokuuta 2025 onnitteluviestin Ethel Caterhamille (s. 21. elokuuta 1909), maailman vanhimmalle elävälle ihmiselle, tämän 116. syntymäpäivän johdosta. Kyseessä oli ensimmäinen dokumentoitu kommunikaatio vanhimman miehen ja vanhimman naisen välillä missään vaiheessa.

Marinho pitää pitkän ikänsä ”salaisuutena” sitä, että on saanut olla rakkaiden ihmisten ympäröimänä ja sen ansiosta, että hän varmisti elämänsä hyvien ihmisten ympäröimänä.

Vuonna 2024 Marinhon hoitokodin sairaanhoitaja totesi, ettei hänellä ole liitännäissairauksia, kuten verenpainetautia ja diabetesta, eikä hänellä ole ollut aivohalvausta tai syöpää.

## Lähteet
Mangini (N10)

**Mangini** (runkonumero N10) oli Ranskan laivaston torpedovene ().

Alus oli Ateliers et Chantiers de la Loiren suunnittelema ja paranneltu versio telakan Tourmente-luokasta. Rungon muoto oli pääosin sama kuin Tourmentessa lukuun ottamatta pientä perän uudelleen muotoilua. Aluksella oli kaksi peräsintä. Se oli etupainostaan huolimatta laivaston parhaita torpedoveneitä. Alus saavutti 24 solmun huippunopeuden tarvittaessa.

## Valmistus
Alus tilattiin 31. tammikuuta 1895 Nantesista Ateliers et Chantiers de la Loirelta, jossa köli laskettiin vielä samana vuonna. Alukselle varattiin 26. tammikuuta 1894 nimi *[[Sarrazin (1892)|Sarrazinilla]]* kattilaräjähdyksessä kuolleen laivastosuunnittelijan kunniaksi. Alus laskettiin vesille 13. kesäkuuta 1896 ja oli koeajoissa syyskuusta 1896 tammikuuhun 1897.

## Palvelus
Vuonna 1898 alus oli Escadre du Nordissa ja 1901 Lorientissa défense mobilessa. Vuonna 1903 alus oli Brestissä ja 1905 Cherbourgissa. Se poistettiin alusluettelosta 1. heinäkuuta 1910 ja myytiin lokakuussa 1911 Cherbourgissa romutettavaksi.

## Lähteet
*
*

### Viitteet
Cyclone (N9)

**Cyclone** (runkonumero N9) oli Ranskan laivaston Cyclone-luokan torpedovene ().

Normand esitteli 23. helmikuuta 1896 laivastolle parannetun version *[[Forban (1895)|Forbanista]]*. Lisäksi hän luetteli ilmoituksessaan 1. heinäkuuta 1897 mallien tärkeimmät erot. Uppouma oli kasvanut 148 tonniin aiemmasta 123 tonnista ja käytössä oleva teho 2&nbsp;500 hevosvoimasta 4&nbsp;200:aan, mikä mahdollisti nopeuden kasvamisen 26 solmusta 29:ään. Aseistus aluksilla pidettiin samana.

## Valmistus
Alus tilattiin 5. elokuuta 1896 Chantiers et Ateliers Augustin Normandilta Le Havresta, jossa köli laskettiin 15. marraskuuta. Alus laskettiin vesille 21. toukokuuta 1898 ja siirrettiin 27. heinäkuuta Le Havresta Cherbourgiin koeajoihin, jotka saatiin päätökseen joulukuussa.

## Palvelus
Vuodesta 1899 alus oli Toulonissa Escadre de la Méditerranéessa, kunnes se siirrettiin 1901 Korsikalle Défense mobileen. Vuonna 1904 alus oli Tunisiassa, kunnes se siirrettiin 1905 Touloniin. Alus siirrettiin 1910 Bizerteen, missä se oli vuodesta 1913 kalastuksenvalvonnassa (). Alus siirrettiin samalla Algeriin korvamaan *[[Flibustier (N3)|Flibustier]]*, missä se oli sota-ajan. Sotatoimien päätyttyä alus oli Bizerten partio-osastossa, kunnes se poistettiin alusluettelosta 1. lokakuuta 1920.

## Lähteet
*
*

### Viitteet
Urheiluanalytiikka

**Urheiluanalytiikka** on tilastollisten, matemaattisten ja laskennallisten menetelmien monitieteistä soveltamista urheiludataan. Sen tavoitteena on tuottaa oivalluksia, jotka parantavat urheilusuorituksia, ohjaavat strategisia päätöksiä ja optimoivat joukkueiden toimintaa. Se kattaa kvantitatiivisten mittareiden, kuten pelaajatilastojen, biomekaanisten tietojen ja ottelutulosten, keräämisen, analysoinnin ja tulkinnan tunnistaakseen kaavoja ja ennustaakseen tulevia tapahtumia urheilulajeissa. Hyödyntämällä datatieteen ja koneoppimisen työkaluja urheiluanalytiikka tarjoaa joukkueille, valmentajille ja urheilijoille näyttöön perustuvia suosituksia kilpailuedun saavuttamiseksi.

Urheiluanalytiikan juuret ulottuvat 1900-luvun puoliväliin, jolloin se sai alkunsa toisen maailmansodan aikana ja sen jälkeen kehitetystä operaatioanalyysistä. Aluksi harrastajat ja tutkijat sovelsivat näitä menetelmiä baseballiin kvantitatiivisen harrastuksen muotona. Alue kehittyi merkittävästi 1960- ja 1970-luvuilla varhaisten tilastollisten analyysien myötä, mutta se nousi valtavirran tietoisuuteen Michael Lewisin kirjan *[[Moneyball]]* julkaisun myötä vuonna 2003. Kirja kertoi Oakland Athleticsin käyttämästä *sabermetics*-tilastoinnista, jolla rakennettiin menestyvä joukkue rajallisella budjetilla. Tämä tarina popularisoi analytiikan baseballissa ja inspiroi sen laajempaa käyttöönottoa muissa ammattilaisurheiluliigoissa, kuten NBA:ssa ja NFL:ssä 2000-luvun alussa. Tärkeä virstanpylväs oli MIT Sloan Sports Analytics -konferenssin perustaminen vuonna 2006 Daryl Moreyn ja Jessica Gelmanin toimesta. Konferenssista on sittemmin kasvanut johtava vuosittainen tapahtuma, joka edistää innovaatiota urheilun, datan ja teknologian risteyskohdassa.

Käytännössä urheiluanalytiikka ajaa keskeisiä sovelluksia pelaajakehityksessä, pelistrategiassa ja liiketoiminnassa. Se auttaa esimerkiksi kykyjenetsinnässä arvioimalla aliarvostettuja pelaajia mahdollistaen kustannustehokkaan rekrytoinnin. Ennustemallit auttavat estämään loukkaantumisia analysoimalla kuormitusta ja biomekaanisia tietoja, vähentäen poissaoloja ja pidentäen uria. Strategisella tasolla reaaliaikainen analytiikka optimoi pelinsisäisiä päätöksiä nostaen voittotodennäköisyyksiä.  Kentän ulkopuolella se parantaa fanien sitoutumista personoidun sisällön kautta ja kasvattaa tuloja kohdennetun markkinoinnin sekä lippujen hinnoittelun avulla.

Nykyään kehittyneiden teknologioiden, kuten tekoälyn ja kannettavien antureiden, integrointi on vahvistanut alan vaikutusta, tehden datasta keskeisen osan modernia urheilujohtamista ja muuttaen tapaa, jolla joukkueet kilpailevat yhä datarikkaammassa ympäristössä. Tämä kehitys jatkaa analytiikan saavutettavuuden demokratisointia hyödyttäen ammattiliigoja, yliopisto-ohjelmia ja jopa amatööriurheilijoita ympäri maailmaa.

## Lähteet
Shimeji

**Shimeji** (,  tai ) on sieniryhmä, johon kuuluu 20 sienilajia. Nimi merkitsee metsässä kosteana aikana esiintyviä sieniä. Ryhmään kuuluvia sukuja ovat valmuskat (*Tricholoma*), kynsikkäät (*Lyophyllum*) ja malikat (*Clitocybe*). Shimeji-ryhmän sienet ovat parhaiten tunnettuja Kaukoidässä, mutta niiden esiintymisalue ulottuu Pohjoismaihin saakka. Shimeji-ryhmän sienet kasvavat suurissa ryppäissä. Niitä käytetään erityiseti aasialaisissa ruoissa.

## Lähteet
Morville-le-Héron

**Morville-le-Héron** on kunta Pohjois-Ranskassa Seine-Maritimen departementissa Normandian alueella. Se sijaitsee Andellejoen varrella, noin 67 kilometriä Dieppen kaupungista kaakkoon.

Morville-le-Héronin kunta perustettiin 1. tammikuuta 2025 korvaamaan entiset Le Héronin ja Morville-sur-Andellen kunnat.

Kunnan nähtävyyksiä ovat Le Héronin alueella metsän siimeksessä sijaitseva Pomereu d’Aligren entinen hautauskappeli, jonka portaalia koristaa Aligren sukuvaakuna. Bysanttilaista ja italialaista tyyliä omaava hautauskappeli rakennettiin vuonna 1868 arkkitahti Louis Thérèse David de Pénanrunin suunnitelman mukaan, ja sen arkkitehtuuri on ainutlaatuista Normandiassa. Kunta hankki hautauskappelin, entisöi sen, ja muutti Saint-Michelin seurakuntakirkoksi. Se on ollut listattu historiallisten muistomerkiksi vuonna 1989.

Morville-sur-Andellen kirkko on entinen pyhiinvaelluspaikka, joka on omistettu pyhälle Ouenille. Sen kellotorni on peräisin 1700-luvulta ja siellä oleva vuonna 1657 valmistettu kello on yksi alueen vanhimmista. Kirkon kuisti on veistetty puusta, ja sitä koristaa Kristuspatsas. Myös sisällä oleva kullattu alttaritaulu on veistetty puusta.


Tiedosto:Église Saint-Michel du Héron.jpg|Saint-Michelin kirkko.
Tiedosto:Eglise de Morville-sur-Andelle.JPG|Saint-Ouenin kirkko.


## Lähteet

## Aiheesta muualla
BBC Monthey-Chablais

**BBC Monthey-Chablais** on sveitsiläinen koripalloseura Montheysta, Valais'n kantonista. Seura on perustettu vuonna 1966. Seura pelaa kaudella 2025–26 korkeimmalla sarjatasolla Sveitsin koripalloliigassa. Seuran kotiareena on Reposieux.

## Lähteet

## Aiheesta muualla
* Seuran verkkosivusto
Inhulin silta

**Inhulin silta** () on teräsbetonista rakennettu läppäsilta Mykolajivin kaupungissa Ukrainassa. Sillan pituus on 488 metriä, rakentamiseen kului aikaa noin seitsemän vuotta ja se avattiin liikenteelle vuonna 1981. Sen nosto-osa oli Euroopan suurin ennen vuotta 1996

## Lähteet
Oskar Östman

**Oskar Alfred Östman** (s. 13. tammikuuta 1886 Pietarsaaren maalaiskunta – 1960) oli suomalainen insinööri ja Tikkakoski Oy:n toimitusjohtaja.

Päätettyään opintonsa kotimaassa Östman siirtyi Pietariin puhelinyhtiö L. M. Ericssonin palvelukseen ja opiskeli työnsä ohella Pietarissa elektroteknillisessä ja polyteknillisessä opistossa. Östman oli L. M. Ericssonin palveluksessa 15 vuoden ajan ja toimi viimeksi yhtiön konetehtaitten teknillisenä johtajana. Vuosina 1915-1917 Östman järjesti panssaria läpäisevien luotien valmistuksen Fofelowin luotitehtaassa Pietarissa. Suomen sisällissodan puhjettua 1918 Östman palasi kotimaahan ja toimi sitten valkoisten puolella Porin Rykmentin puhelinkomennuskunnan päällikkönä. Rykmentin hajauduttua sodan jälkeen Östman kutsuttiin puolustusministeriön pioneeritoimiston päälliköksi. Vuonna 1925 Östman siirtyi Oy Tikkakoski Ab:n teknilliseksi johtajaksi ja hänet nimitettiin 1927 yhtiön toimitusjohtajaksi. Talvisodan aikana Östman käynnisti Tikkakoskella ilmatorjunta-ammusten tuotannon.

Östman tuli sekä Suomessa että ulkomailla tunnetuksi kiväärin- ja pistoolinpiippujen valmistajana. Hänen johtamansa yhtiön valmisteilla saavutettiin hyviä tuloksia ja maailmanennätyksiäkin. Östamn teki useita huomattavia aseteknillisiä keksintöjä ja parannuksia asevarusteisiin. Hän tuli taloudellisesti suomalaista ampumaurhelua ja sai 1936 Suomen Ampujainliiton kultaisen ansiomerkin tunnustukseksi ampumaurheilun hyväksi suorittamastaan työstä. Ampumaurheilu lisäksi suojeluskuntatyö kuului Östmanin kiinnostuksen kohteisiin.

## Lähteet
Budgie

**Budgie** voi tarkoittaa seuraavia:
* Budgie (yhtye), brittiläinen yhtye
* Budgie (ohjelmisto), työpöytäympäristö
* Budgie (muusikko), brittiläinen rumpali
* Budgie – iloinen pieni helikopteri, helikopterista kertova piirrossarja
Tummavelttohai

**Tummavelttohai** (*Parmaturus xaniurus*) on syvännekissahaihin kuuluva kalalaji. Lajia tavataan syvistä vesistä Pohjois-Amerikan länsirannikolta.

## Koko ja ulkonäkö
Tummavelttohai voi kasvaa suurimmillaan 45–61 cm pitkäksi, ja naaraat ovat hieman koiraita kookkaampia. Ruumiinrakenteeltaan laji on pitkänomainen, ja lyhyt-, litteä- ja leveäkuonoinen. Sen tukiranka on pitkälti rustoinen, minkä vuoksi se on vedestä nostettaessa veltto. Kalalla on kaksi selkäevää, jotka sijaitsevat ruumiin takaosassa. Vatsa- ja peräevä ovat rintaeviä kookkaammat ja pyrstöevän alaosa on surkastunut. Silmät ovat soikeat ja suurehkot. Tummavelttohain ihossa on pieniä teräviä okia. Väriltään se on selästään ruskeahtavan harmaa ja vatsastaan vaalea.

## Levinneisyys ja elintavat
Tummavelttohaita esiintyy Oregonista Kalifornianlahdelle. Laji elää lähellä pohjaa useimmiten 300–500 metrin syvyydestä, ja syvimmillään sitä on tavattu 1&nbsp;500 metrin syvyydestä. Tummavelttohai syö kaloja, äyriäisiä ja mustekaloja. Se on ovipaarinen ja lisääntymiskausi on ympärivuotinen. Lisääntymiskauden huippu ajoittuu kuitenkin kesälle ja alkusyksylle.

## Lähteet
Jaama (Alutaguse)

**Jaama** on kylä Viron Itä-Virumaan maakunnan Alutagusen kunnan kaakkoisosassa lähellä Venäjän rajaa. Ennen vuotta 2017 kylä kuului Illukan kuntaan. Vuonna 2021 Jaamassa oli 57 asukasta.

## Nimi
Jaaman kylä on aiemmin tunnettu nimellä *Vihtse* tai *Vihtitsa*, jona kylä mainitaan vuonna 1583 muodossa *Wichtes*. Nimeä on verrattu Suomen Vihti-paikannimiin, joiden on arveltu perustuvan joko germaanisiin henkilönnimiin tai vanhaan ’linnunpyydykseen johtavaa aitaa’ tarkoittavaan sanaan; samaa tarkoittava sana on tunnettu myös Iisakussa muodossa *vihe*.

Kylän nykyinen nimi Jaama on tullut käyttöön rinnakkaisnimenä 1700-luvulla. *Jaama*-nimet Virossa viittaavat yleensä posti- tai rautatieasemiin (*jaam*, ’asema’). Koska kylässä ei ole ollut kumpaakaan, nimi voi viitata kylän sijantiin teiden risteyksessä. Toisen selityksen mukaan nimen taustalla on venäjän sana яма (*jama*), ’kuoppa’.

## Maantiede
Jaama sijaitsee Itä-Virumaan kaakkoisosassa Narvanjoen juoluan *Jaama struugan* pohjoisrannalla, johon laskee lounaasta Jaama jõgi. Kylän kautta kulkee tie 32. Kylä rajoittuu pohjoisessa Agusaluun ja Permiskülaan, idässä Karoliin, kaakossa Venäjään, etelässä Vasknarvaan sekä lännessä Smolnitsaan ja Kamarnaan.

Jaaman kylän eteläpuolella sijaitsee Struugan luhta (*Struuga luht*), joka on osa Alutagusen kansallispuistoa. Struugan suojelualueen pinta-ala on noin 12 neliökilometriä ja koostuu muun muassa tulvaniityistä ja suometsästä.

## Historiaa
Jaaman eli Vihtsen kylä mainitaan ensimmäisen kerran vuonna 1583, jolloin siellä asui viisi sukua. Alueella sijaitsi Vihtsen kartano, joka oli perustettu ennen vuonna 1558 alkanutta Liivinmaan sotaa. Vuonna 1686 kylässä oli kymmenen tilaa ja kahdeksan mäkitupaa, joiden asukkaat viljelivät maata, kasvattivat karjaa ja kalastivat.

Vuonna 1858 Jaamassa oli 373 asukasta. Tärkeimmät elinkeinot olivat kalastus ja nahkasaappaiden valmistus. Vuosisadan loppupuolella kylä kuului Jaaman volostiin, jonka keskus oli kuitenkin Vasknarvassa ja nimettiin tämän mukaan uudelleen vuonna 1892.

1900-luvulla Jaama oli Narvanjoen seudun suurimpia kyliä, jossa oli 623 asukasta vuonna 1922 ja vuonna 1932 noin 700 asukasta. Saappaita valmistettiin kylässä vielä 1930-luvulle saakka, jolloin kumisaappaat alkoivat yleistyä. Jaamassa oli koulu sekä vuonna 1904 perustettu Pyhän Nikolaoksen ortodoksinen kirkko, joka tuhoutui toisen maailmansodan aikana. Neuvostoaikana Jaama oli kyläneuvoston keskus, ja kylään rakennettiin Kohtla-Järven öljyliuskekaivoksen työntekijöiden loma-asuntoja. Vuonna 1991 kylän kirkko rakennettiin uudelleen Kuremäen nunnaluostarin tuella.

## Lähteet
* 
### Viitteet
Aquilon (N8)

**Aquilon** (runkonumero N8) oli Ranskan laivaston torpedovene ().

## Valmistus
Alus tilattiin 12. heinäkuuta 1893 Le Havresta Chantiers et Ateliers Augustin Normandilta, missä köli laskettiin vielä samana vuonna joulukuussa. Alus laskettiin vesille 2. joulukuuta 1895 ja oli koeajoissa tammikuusta helmikuuhun 1896.

## Palvelus
Vuodesta 1896 alus oli Escadre du Nordissa aina vuoteen 1899. Se oli 1904-1906 Tunisiassa défense mobilessa. Vuonna 1909 alus oli Lorientissa 2. Atlantin torpedovenelaivueessa. Vuodesta 1910 alus oli aseistariisuttuna kulkukelpoisena osana *Chamois’han*, luotsikouluun, liitettynä, kunnes *Tramontane* korvasi sen tehtävässä vuonna 1913.  Alus poistettiin palveluksesta18. helmikuuta 1914 Brestissä. Alus oli kattilatesteissä 18. heinäkuuta ja 18. syyskuuta 1915, minkä jälkeen aluksen kattilat poistettiin ja siirrettiin tykkivene *Inconstantille*. Alus poistettiin laivastoluettelosta 29. elokuuta 1916 ja myytiin 4. marraskuuta 1919 Brestissä romutettavaksi.

## Lähteet
*
*

### Viitteet
Averne-luokka

**Averne-luokka** oli Ranskan laivaston kahden torpedoveneen muodostama alusluokka.

## Alukset

## Lähteet
*

### Viitteet
Mangini

**Mangini** tarkoittaa muun muassa seuraavia:

* Mike Mangini (s. 1963), yhdysvaltalainen rumpali
* Mangini (N10), Ranskan laivaston 1896 vesille laskettu torpedovene
* Mangini (1913), Ranskan laivaston vuonna 1913 vesille laskettu Bisson-luokan hävittäjä
Aquilon

**Aquilon** tarkoittaa muun muassa seuraavia:

* Aquilón (1754), Espanjan laivaston vuonna 1754 vesille laskettu linjalaiva
* Aquilon (1789) Ranskan laivaston 1789 vesille laskettu Téméraire-luokan linjalaiva
* Aquilon (N8), Ranskan laivaston 1895 vesille laskettu torpedovene
Yhteinen pohjehermo

**Yhteinen pohjehermo** (, aikaisemmin ) on ihmisellä yksi alaraajan keskeisistä hermoista. 
Hermo on toinen lonkkahermon () päätehaaroista. Se eroaa lonkkahermosta polvitaipeen yläpuolella ja kulkee polvitaipeen ulkoreunaa pitkin kohti pohjeluun päätä (). Siitä lähtee pieniä haaroja polviniveleen. Hermo kiertää pohjeluun kaulan () ympäri, missä se sijaitsee erittäin pinnallisesti ja on siten altis vaurioille. Pohjeluun kaulan kohdalla hermo jakautuu kahteen päähaaraan, jotka ovat pinnallinen pohjehermo () ja syvä pohjehermo.

Hermo ohjaa säären ulko- ja etuosien lihaksia päätehaarojensa kautta. Nämä lihakset vastaavat jalkaterän nostamisesta ylöspäin (dorsiflexio) ja kääntämisestä ulospäin (eversio).
Se myös välittää tuntoaistimuksia säären ulkosivulta sekä jalkapöydän ja varpaiden selkäpuolelta (lukuun ottamatta pientä aluetta pikkuvarpaan puolella).

Yhteisen pohjehermon tai sen päähaarojen vaurioituminen tai puristus, ns. peroneuspinne, voi johtaa tyypillisesti "riippujalkaan" () eli kyvyttömyyteen koukistaa nilkkaa ylöspäin (dorsifleksio).

## Lähteet
Bob Weir

**Robert Hall ”Bob” Weir** (16. lokakuuta 1947 San Francisco – 10. tammikuuta 2026) oli yhdysvaltalainen rockmuusikko ja Grateful Dead -yhteen perustajajäsen.

Grateful Deadissa Weir toimi toisena laulajana ja rytmikitaristina ja toi repertuaariin country rock -vaikutteita lainakappaleiden sekä omien kappaleidensa muodossa. Weirin kappaleiden sanoitukset kirjoitti yleensä hänen lapsuudenystävänsä John Perry Barlow.

## Soololevyjä
* *Ace* (1972)
* *Heaven Help The Fool* (1978)

## Lähteet
BBC Nyon

**BBC Nyon** on sveitsiläinen koripalloseura Nyonista, Vaud'n kantonista. Seura on perustettu vuonna 1991. Seura pelaa kaudella 2025–26 korkeimmalla sarjatasolla Sveitsin koripalloliigassa. Seuran kotiareena on Centre sportif du Rocher.

## Lähteet

## Aiheesta muualla
* Seuran verkkosivusto
Kulle

**Kulle** on muun muassa seuraavien henkilöiden sukunimi:

* Jarl Kulle (1927–1997), ruotsalainen näyttelijä
* Henrik Axel Kulle (1846–1908), ruotsalainen laatukuvamaalari ja Taideakatemian piirustuksenopettaja
* Nils Jakob Kulle (1838–1898), ruotsalainen kultaseppä, taidemaalari
* Sven Servatius Kulle (s. 1860), ruotsalainen mitalin- ja rahankaivertaja
Lions de Genève

**Lions de Geneve** (aik. **Geneve-Versoix Basket**) on sveitsiläinen koripalloseura Genevestä. Seura on perustettu vuonna 1972. Seura pelaa kaudella 2025–26 korkeimmalla sarjatasolla Sveitsin koripalloliigassa. Seuran kotiareena on Pavilion des Sports.

## Lähteet

## Aiheesta muualla
* Seuran verkkosivusto
Matti Kilpiö

**Matti Kilpiö** (17. marraskuuta 1939 Laukaa – 28. toukokuuta 2023 Helsinki) oli suomalainen kielitieteilijä, joka tunnettiin erityisesti muinaisenglannin tutkijana.

Matti Kilpiö väitteli tohtoriksi Helsingin yliopistossa Tauno F. Mustanojan ja Matti Rissasen ohjauksessa 1989, aiheenaan latinankielisten passiivirakenteiden kääntäminen muinaisenglantiin. Hän työskenteli Helsingin yliopiston englantilaisen filologian (myöhemmin: nykykielten) laitoksessa eri tehtävissä opettajana ja tutkijana kaikkiaan yli viidenkymmenen vuoden ajan. Kilpiön keskeisiä tutkimusaiheita olivat muinaisenglannin syntaksi, sanasto ja käsikirjoitusten tutkimus sekä kielen variaation ja muutoksen tutkimus etenkin korpusten avulla. 

Kilpiö toimi alansa kansainvälisen tutkijajärjestön (*International Society of Anglo-Saxonists,* nyttemmin *International Society for the Study of Early Medieval England)* puheenjohtajana vuosina 1999–2001, ja vuonna 2003 hänet valittiin järjestön kunniajäseneksi. Vuonna 2010 *Glossa – keskiajan tutkimuksen seura ry.* myönsi hänelle joka toinen vuosi jaettavan ”Valoisa keskiaika” -kunniamaininnan.

Kilpiö oli myös aktiivinen musiikinharrastaja, joka oli nuorena kaavaillut muusikon uraa. Hän soitti alttoviulua, lauloi kuoroissa ja oli toteuttamassa laitoksellaan vanhojen englantilaisten mysteerinäytelmien *(Chester Plays)* esityshanketta yhteistyössä Sibelius-Akatemian kanssa.

## Aiheesta muualla

* Matti Kilpiön profiili Helsingin yliopiston tietokannassa
* Matti Kilpiön tuotantoa (myös musiikkijulkaisuja ja äänitteitä) KANTO-tietokannassa
* Matti Kilpiö laulaa katkelman *[[Beowulf]]*-eepoksesta (Facebook 26.1.2012)

## Lähteet
Männistön lava

**Männistön lava** on tanssilava Tuusulan Kellokosken kylässä, jossa järjetetään tansseja, yksityistilaisuuksia sekä muita tapahtumia. Lavaa hallinnoi Kellokosken VPK.

Historiatietojen mukaan Männistön alueella olisi järjestetty juhlia jo 1800-luvulla. Vuonna 1953 alueella valmistui mutteripaviljonki.

## Lähteet

2. Männistön lava Tuusulan kunnan sivuilla
Vampyyri Lestat

**Vampyyri Lestat** (engl. The Vampire Lestat) on Anne Ricen kirjoittama vampyyriromaani ja Vampyyrikronikat-kirjasarjan toinen osa. *Vampyyri Lestat* julkaistiin alun perin Yhdysvalloissa englannin kielellä vuonna 1985.

Kirjankustantamo Otava julkaisi kirjan suomenkielisen käännöksen vuonna 1993. Kirjan on suomentanut Hanna Tarkka.

Romaani on jatkoa *[[Veren vangit|Veren Vangit]]*-kirjalle (engl. Interview with the Vampire), jossa päähenkilö Lestat de Lioncourt ensimmäisen kerran esiintyy. Romaanissa Lestat saa käsiinsä *Veren Vangit* -kirjan, eikä ole tyytyväinen siihen, miten hänet siinä kuvataan. Lestat päättää itse kirjoittaa omaelämäkerran, joka seuraa hänen aikaista elämäänsä ihmisenä, muutosta vampyyriksi, tarkoituksen etsimistä  elämään vampyyrinä, sekä uraa rocktähtenä 1980-luvun Yhdysvalloissa.

## Lähteet
Viskaaminen

**Viskaaminen** on puidun viljan lajittelemista ja puhdistamista, joka suoritetaan heittelemällä puituja jyviä lapiontapaisella viskaimella.

Perinteisessä riihityksessä riihessä kuivatettu vilja puitiin eli jyvät irrotettiin tähkistä varstoilla lyömällä, joko riihessä tai erityisessä puintihuoneessa eli luuvassa. Lattialle jääneestä jyväharjusta eli riihosta eroteltiin oljen ja tähkien kappaleet ja isoimmat roskat haravalla sekä seulomalla. Tämän jälkeen alkoi varsinainen viskaaminen. Viskaaja asettui riihon viereen ja alkoi äyskärillä tai viskaimella heitellä jyviä kohti nurkkaa. Raskaimmat, parhaat jyvät lensivät kauimmas ja kertyivät kasaan reunimmaiseksi. Tätä reunusta nimitettiin *pääomaksi* (sana sai sittemmin modernin merkityksensä Lönnrotin sanakirjan välityksellä). Lähimmäksi viskaajaa jäivät kevyimmät jyvät, joita nimitettiin *kielellisiksi* ja *rajaisiksi.* Viskaamisen jälkeen jyviä voitiin vielä hypitellä vinoseinäisessä *pohtimessa,* jossa tärinä ja heikko ilmavirta irrottivat jyvien seasta loput akanat, pikkukivet ja roskat.

Puusta valmistettu viskain oli lapion tai ison, litteän kauhan tapainen esine. Se koostui kädensijasta ja lavasta, joka saattoi olla rei’itetty.

Viskaamisen, seulomisen ja pohtimisen ohella viljaa on voitu puhdistaa myös ilmavirran avulla eli tuultamalla, joko ns. löyhöttimellä, oksaan kiinnitetyillä tuohilevyillä, tai ulkona tuulessa valuttamalla jyviä astiasta sileälle kalliolle tai maahan levitetylle kankaalle.

1700-luvulla Ruotsiin saapuivat Kiinasta ensimmäiset koneelliset, käsin pyöritettävät viskauskoneet eli viskurit. Tällaisia pyöritettäviä viskauskoneita käytettiin Suomessa vielä 1900-luvun alulle asti. Lopullisesti viskaaminen jäi käytöstä, kun puinti ja viljan lajittelu kauttaaltaan koneistui ja lopulta toisen maailmansodan jälkeen käyttöön tulivat leikkuupuimurit.

## Lähteet
BC Copenhagen

**BC Copenhagen** on tanskalainen koripalloseura Kööpenhaminasta. Seura on perustettu vuonna 1958. Seura pelaa kaudella 2025–26 korkeimmalla sarjatasolla Tanskan koripalloliigassa. Seuran kotiareena on Nørrebrohallen.

## Lähteet

## Aiheesta muualla
* Seuran verkkosivusto
BCF Arena

**BCF Arena** (aik. **Patinoire St-Léonard**) on Fribourgissa, Sveitsissä sijaitseva sisäurheiluareena. Se toimii ensisjaisesti Fribourg-Gottéron -jääkiekkojoukkueen kotiareenana. Areenan kokonaiskatsojakapasiteetti on 9&nbsp;075 katsojaa.

## Lähteet
Patinoire des Vernets

**Patinoire des Vernets** eli **Les Vernets** on Genevessä, Sveitsissä sijaitseva sisäurheiluareena. Se toimii ensisjaisesti Genève-Servette HC -jääkiekkojoukkueen kotiareenana. Areenan kokonaiskatsojakapasiteetti on 7&nbsp;135 katsojaa.

## Lähteet
Le Mesnil-Lieubray

**Le Mesnil-Lieubray** on kunta Pohjois-Ranskassa Seine-Maritimen departementissa Normandian alueella. Se sijaitsee Andellejoen varrella, noin 62 kilometriä Dieppen kaupungista kaakkoon.

Nykyinen Château de la Reine Blanche on peräisin 1500-luvulta. Aiemmin paikalla olleessa linnassa asui vuonna 1198 Gournayn herra Hugo V. Myöhemmin kartanon omisti Ranskan kuningas Filip VI:n leski Blanche, mistä linna on myös saanut nimensä. 1980-luvulla Pakistanin presidentti Asif Ali Zardari ja hänen vaimonsa Benazir Bhutto ostivat tämän 300 neliömetrin linnan, jota ympäröi kahden hehtaarin metsäinen puisto. Rakennus on listattu historialliseksi monumentiksi.

## Lähteet

## Aiheesta muualla
Starwings Basel

**Starwings Basel** on sveitsiläinen koripalloseura Baselista. Seura on perustettu vuonna 2002,  jolloin CVJM Birsfelden Magic ja BC Arlesheim yhdistyivät. Seura pelaa kaudella 2025–26 korkeimmalla sarjatasolla Sveitsin koripalloliigassa. Seuran kotiareena on Sporthalle Birsfelden.

## Lähteet

## Aiheesta muualla
* Seuran verkkosivusto
Kummer

**Kummer** on muun muassa seuraavien henkilöiden sukunimi:

* Eberhard Kummer (1940–2019), itävaltalainen laulaja
* Ernst Kummer (1810–1893), saksalainen matemaatikko
* Luise Kummer (s. 1993), saksalainen ampumahiihtäjä
* Paul Kummer (1834–1912), saksalainen pappi, opettaja ja luonnontieteilijä

## Katso myös
* Kummerin testi
* Kummerin pinta
Sellerivalmuska

**Sellerivalmuska** (*Tricholoma apium*) on valmuskojen sukuun kuuluva laji. Se on kookas ja vahvarakenteinen. Lakki on leveimmillään 10 cm ja sen pinta on huopamainen, vanhemmiten halkeileva. Nuorilla sienillä lakki on reunoilta sisäänpäin kääntynyt. Nuorena lakki on vaaleankeltainen, se muuttuu vanhemmiten kellanruskeaksi. Vanhoilla sienillä lakin keskusta on tumma. Heltat ovat väriltään valkoisia tai kellertäviä ja ne ovat syvään kolotyvisiä. Jalka on paksuhko ja lyhyehkö, alhaalta valkoinen ja ylempää ruskeahko, pienisuomuinen. Sieni tuoksuu lipstikalle tai currylle.

## Lähteet

## Aiheesta muualla
* Laji.fi: Sellerivalmuska (''Tricholoma apium'')
* UniProt: Taxonomy - ''Tricholoma apium'' 
* Global Biodiversity Information Facility (GBIF): ''Tricholoma apium''
Markku Aro (vuoden 1985 albumi)

**Markku Aro** (myös nimellä **Ikuisuus aamuun**) on suomalaisen iskelmälaulaja Markku Aron kymmenes, vuonna 1985 julkaistu studioalbumi. 

Albumin etukannessa mainostetaan kappaletta ”Ikuisuus aamuun”, jolla Aro osallistui *[[Syksyn sävel]]* -laulukilpailuun selvänä ennakkosuosikkina. Mick Hanianin säveltämä ja Erkka ”Edu” Kettusen sanoittama balladi jäi yhdellä äänellä niukasti toiseksi Pentti Lasasen voittaessa Jori Sivosen säveltämällä instrumentaalikappaleella ”Luoksesi jään”.

## Kappaleet
; A-puoli
#
#
#
#
#
#

; B-puoli
#
#
#
#
#
#

## Tekijät
### Muusikot
*Maarit Hurmerinta, Marjo-Riitta Kervinen, Martti Metsäketo, Irina Milan, Irma Tapio ja Pepe Willberg – taustalaulut (”Olé olé”)
*Kaija (Koo) Kokkola – taustalaulut (1, 4, 7, 10–12)
*Rele Kosunen – taustalaulut (Halosen sovittamilla kappaleilla, ainakin ”Kaikki tytöt”)
*Anita Pajunen – taustalaulut (Halosen sovittamilla kappaleilla)
*Markku Johansson – trumpetti / flyygelitorvi (Halosen sovittamilla kappaleilla)
*Kassu Halonen – kosketinsoittimet ja taustalaulut (sovittamillaan kappaleilla)
*Jori Sivonen – syntetisaattorit
*Juha Björninen – kitarat (1, 4, 7, 8, 10–12)
*Janne Louhivuori – kitarat (3, 5, 6, 8–11)
*Pekka Helin – bassokitara (1, 4, 6, 7, 10–12)
*Harri Merilahti – bassokitara (3, 8, 9)
*Miri Miettinen – rummut (1, 3, 4, 7–12)

### Tuotanto
*Kristian ”Kisu” Jernström – tuottaja
*Finnlevy / Timo Lindström – vastaava tuottaja
*Takomo-studiot / Tom Vuori – äänitys ja miksaus
*Gogh / Kari Riipinen – kannen valokuvat

## Lähteet
* Fenno – Suomen äänitearkisto ry:n levytietokanta 1901–1999

### Viitteet
Raiffeisen Arena

**Raiffeisen Arena** (aik. **Patinoire du Voyeboeuf**) on Porrentruyssa, Sveitsissä sijaitseva sisäurheiluareena. Se toimii ensisjaisesti HC Ajoie -jääkiekkojoukkueen kotiareenana. Areenan kokonaiskatsojakapasiteetti on 4&nbsp;200 katsojaa.

## Lähteet
Kummerin pinta

**Kummerin pinta** on neljännen asteen pinta, jonka Ernst Kummer keksi tutkiessaan säteisparvia. Sillä on 16 kaksoispistettä.

Kummerin pinnan erikoislaji on Fresnerin pinta.

## Lähteet

## Aiheesta muualla
Stadio Multifunzionale

**Stadio Multifunzionale** eli **Nuova Valascia** (aik. **Gottardo Arena**) on Quintossa, Sveitsissä sijaitseva sisäurheiluareena. Se toimii ensisjaisesti HC Ambrì-Piotta -jääkiekkojoukkueen kotiareenana. Areenan kokonaiskatsojakapasiteetti on 6&nbsp;775 katsojaa.

## Lähteet
Emmental Versicherung Arena

**Emmental Versicherung Arena** (aik. **Ilfishalle**, 1975–2023) on Langnau im Emmentalissa, Sveitsissä sijaitseva sisäurheiluareena. Se toimii ensisjaisesti SCL Tigers -jääkiekkojoukkueen kotiareenana. Areenan kokonaiskatsojakapasiteetti on 6&nbsp;050 katsojaa.

## Lähteet
Vaudoise Aréna

**Vaudoise Aréna** on Prillyssä, Sveitsissä sijaitseva sisäurheiluareena. Se toimii ensisjaisesti Lausanne HC -jääkiekkojoukkueen kotiareenana. Areenan kokonaiskatsojakapasiteetti on 9&nbsp;600 katsojaa.

## Lähteet
Cornèr Arena

**Cornèr Arena** eli **Resega** on Luganossa, Sveitsissä sijaitseva sisäurheiluareena. Se toimii ensisjaisesti HC Lugano -jääkiekkojoukkueen kotiareenana. Areenan kokonaiskatsojakapasiteetti on 7&nbsp;200 katsojaa.

## Lähteet
St. Galler Kantonalbank Arena

**St. Galler Kantonalbank Arena** eli **Lido** (aik. **Diners Club Arena**) on Rapperswil-Jonassa, Sveitsissä sijaitseva sisäurheiluareena. Se toimii ensisjaisesti Rapperswil-Jona Lakers -jääkiekkojoukkueen kotiareenana. Areenan kokonaiskatsojakapasiteetti on 6&nbsp;100 katsojaa.

## Lähteet
John Perry Barlow

**John Perry Barlow** (3. lokakuuta 1947 – 7. helmikuuta 2018) oli yhdysvaltalainen karjatilallinen, rock-sanoittaja, luennoitsija, kolumnisti ja Internetin sananvapauden varhainen puolustaja.

1970-luvulla Barlow tuli tunnetuksi The Grateful Dead -yhteen sanoittajana (Robert Hunterin ohella). Hän kirjoitti sanat moniin lapsuudenystävänsä Bob Weirin sävellyksiin. Weirin 1. soololevy *Ace* sisältää monia tunnettuja Grateful Deadin myöhemmin esittämiä kappaleita, jotka pääasiassa sanoitti Barlow. 

Myöhemmin Barlow oli mukana Electronic Frontier Foundationin perustamisessa. Hän kirjoitti mm. vuonna 1996 *Kyberavaruuden itsenäisyysjulistuksen*. 

## Lähteet
Tissot Arena

**Tissot Arena** on Biel/Biennessä, Sveitsissä sijaitseva sisäurheiluareena. Se toimii ensisjaisesti EHC Biel -jääkiekkojoukkueen kotiareenana. Areenan kokonaiskatsojakapasiteetti on 6&nbsp;562 katsojaa.

## Lähteet
OYM Hall

**OYM Hall** (aik. **Bossard Arena**) on Zugissa, Sveitsissä sijaitseva sisäurheiluareena. Se toimii ensisjaisesti EV Zug -jääkiekkojoukkueen kotiareenana. Areenan kokonaiskatsojakapasiteetti on 7&nbsp;700 katsojaa.

## Lähteet
Bärwalden sopimus

**Bärwalden sopimus** solmittiin kolmikymmenvuotisen sodan aikana protestanttisen Ruotsin ja katolisen Ranskan välillä tammikuussa 1631 Bärwaldessa, nykyisessä Mieszkowicessa Länsi-Pommerin voivodikunnassa. Siinä Ranska sitoutui tukemaan Ruotsia viiden vuoden ajan vuosittain 400&nbsp;000 riikintaalerilla sitä vastaan, että Ruotsi ylläpiti vähintään 36&nbsp;000 miehen sotajoukkoja Saksassa.

## Lähteet

## Aiheesta muualla
* Bärwalde, Nordisk Familjebok, osa 4, palsta 861. Nordisk familjeboks 1905
Anna Järphammar

**Anna Ulrika Järphammar** (s. 13. tammikuuta 1968 Sundbyberg) on ruotsalainen näyttelijä ja televisiojuontaja.
## Lähteet

## Aiheesta muualla
Mariah Careyn diskografia

Tämä on yhdysvaltalaisen laulaja-lauluntekijä **[[Mariah Carey]]n diskografia**.

## Studioalbumit

## Yhdysvaltojen Billboard Hot 100 -singlelistan kärjessä olleet kappaleet
* ”Vision of Love” (1990)
* ”Love Takes Time” (1990) 
* ”Someday” (1991)
* ”I Don’t Wanna Cry” (1991)
* ”Emotions” (1991)
* ”I’ll Be There” (mukana Trey Lorenz, 1992)
* ”Dreamlover” (1993)
* ”Hero” (1993)
* ”Fantasy” (1995)
* ”One Sweet Day” (mukana Boyz II Men, 1995)
* ”Always Be My Baby” (1996)
* ”Honey” (1997)
* ”My All” (1998)
* ”Heartbreaker” (mukana Jay-Z, 1999)
* ”Thank God I Found You” (mukana Joe & 98 Degrees, 2000)
* ”We Belong Together” (2005)
* ”Don’t Forget About Us” (2006)
* ”Touch My Body” (2008)
* ”All I Want for Christmas Is You” (julkaistu 1994, kärkisija saavutettu vuonna 2019)

## Lähteet
Sveitsin naisten jääkiekkoliiga

**Sveitsin naisten jääkiekkoliiga** eli **Post Finance Women League** on Sveitsin naisten jääkiekon korkein sarjataso. Sarjassa pelaa kahdeksan joukkuetta.

## Joukkueet kaudella 2025–2026

## Lähteet
Semmy Friedmann

**Semmmy Friedmann** (14. syyskuuta 1891 Kristianstad – 13. tammikuuta 1964 Tukholma) oli ruotsalainen näyttelijä. Hän opiskeli Dramatenin oppilaskoulussa vuosina 1911–1913 ja näytteli useiden tukholmalaisten teattereiden lisäksi muun muassa Lorensbergin teatterissa Göteborgissa. Friedmann esiintyi myös reilussa kymmenessä elokuvassa vuosina 1916–1963. Hän oli juutalainen, ja vuonna 1933 hänen roolinsa ahneena kauppiaansa elokuvassa *Pettersson & Bendel* herätti keskustelua, koska sen tulkittiin edustavan antisemitistitiä stereotypioita.
## Lähteet

## Aiheesta muualla
Friedmann

**Friedmann** on seuraavien henkilöiden sukunimi:

* Birgit Friedmann (s. 1960), saksalainen keskimatkojen juoksija
* Herbert Friedmann (1900–1987), yhdysvaltalainen lintutieteilijä
* Hermann Friedmann (1873–1957), puolalais-saksalainen filosofi ja juristi
* Semmy Friedmann (1891–1964), ruotsalainen näyttelijä

## Katso myös
* Friedman
Jari Mäkäräinen

**Jari Mäkäräinen** (s. 1963) on suomalainen toimittaja ja politiikan taustavaikuttaja.

Mäkäräinen on työskennyt muun muassa rocklehti *[[Rumba]]n* päätoimittajana 2000–2001 sekä toimittajana Yleisradiossa ja Alfa TV:ssä.

Vuonna 2024 Mäkäräinen palkattiin valtiovarainministeri Riikka Purran viestinnän erityisasiantuntijaksi. Toukokuussa 2025 hän aiheutti kohun Euroviisujen yhteydessä kutsuessaan sosiaalisen median päivityksessään islamia ”saatanan juoneksi”. Mäkäräinen jätti erityisasiantuntijan tehtävänsä kesäkuussa. Hän on myös ollut perussuomalaisten ehdokkaana kuntavaaleissa.

## Lähteet
Miklós Dudás

**Miklós Dudás** (14. huhtikuuta 1991 Budapest – 5. tammikuuta 2026 Budapest) oli unkarilainen ratameloja ja lajin maailmanmestari. Hän voitti maailmanmestaruuden Moskovassa vuonna 2014. Hän voitti ratamelonnassa myös kaksi kertaa MM-pronssia, yhden EM-hopean ja yhden EM-pronssin. Hän jäi vuonna 2015 kiinni kielletyn hormonin käytöstä ja joutui kolmeksi vuodeksi toimintakieltoon.

## Kuolema

Dudás löytyi 5. tammikuuta 2026 kuolleena kotoaan Budapestissä. Hänet nähtiin viimeksi kaksi päivää aikaisemmin asuinrakennuksensa porraskäytävässä, kun hänellä vuoti verta päästä. Kysyttäessä hän kertoi kaatuneensa eikä halunnut apua, vaan poistui asuntoonsa. Poliisi tutki asiaa mahdollisena kuolemaan johtaneena pahoinpitelynä.

## Lähteet
Alfredo Ormando

**Alfredo Ormando** (1957 tai 1958 – 23. tammikuuta 1998) oli sisilialainen mies, joka teki polttoitsemurhan Vatikaanissa 13. tammikuuta 1998. Hän kuoli vammoihinsa kymmenen päivää myöhemmin. Teollaan hän halusi vastustaa katolisen kirkon ja erityisesti Johannes Paavali II:n seksuaalivähemmistöjä syrjiviä kantoja.
## Lähteet
Accademia della Crusca

**Accademia della Crusca** on italialainen kieli- ja kirjallisuustieteellinen akatemia, joka toimii Firenzessä. Se on perustettu vuonna 1583. Vuonna 1612 se julkaisi *Vocabolario degli Accademi della Crusca* -sanakirjan, joka oli ensimmäinen laaja sanakirja italiaksi tai ylipäätään eurooppalaisella kielellä.
## Lähteet

## Aiheesta muualla

* Akatemian verkkosivut
Oliver Hult

**Oliver Hult** (s. 12. lokakuuta 2006 Vantaa) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan vasen laitahyökkääjä. Hultilla on juniorisopimus ja hän on pelannut pääasiassa seuran U20-joukkueessa.

## Ura
Hult on Etelä-Vantaan Urheilijoiden kasvatti. Hän siirtyi juniorina sittemmin Kiekko-Vantaaseen. Kaudella 2023–2024 Hult voitti seuran U18-joukkueen sisäisen piste- ja maalipörssin tehoilla 30+17=47, kuten myös karsintasarjassa tehoilla 11+8=19. Hänet palkittiin sarjan herrasmiespelaajana Erkki Lehtonen -palkinnolla ja valittiin toiseen tähdistökentälliseen.

Kaudeksi 2024–2025 Hult siirtyi Vaasan Sportin U20-joukkueeseen, jossa pelasi ennestään myös hänen isoveljensä Oskari. Oliver Hult oli 15 osumallaan joukkueen kolmanneksi paras maalintekijä. Kaudella 2025–2026 hän oli Sportin paras maalintekijä ja toiseksi paras pistemies Tim Ekmanin jälkeen. Hult debytoi samalla kaudella myös SM-liigassa, jossa hän pelasi 21 runkosarjaottelua tehopistein 1+1=2. Hult teki liigadebyyttinsä 9. tammikuuta 2026 vieraissa KalPaa vastaan, kun sarjataulukossa viimeisenä olleen Sportin oli jättänyt lyhyessä ajassa useampi pelaaja. Hänet merkittiin joukkueen nelosketjun vasempaan laitaan toisen debytantin, Ville Immosen sekä Iivari Heikkisen viereen. Hult sai ottelussa jääaikaa 13.21 minuuttia ja hänelle merkittiin teholukema –1. Liigauransa avausmaalin Hult teki 25. helmikuuta 2026 KooKoota vastaan. 

Maaliskuussa 2026 Sport tiedotti käyttäneensä Hultin sopimuksessa olleen option kaudesta 2026–2027.

## Pelityyli
Hult on luonnehtinut olevansa voimahyökkääjä, joka pystyy pysymään kiekossa hyvin, saamaan riistoja ja käyttämään laukausta hyväksi. Hän on kertonut vahvuudekseen laukauksen ja luistelemaan hyvöllä tasolla, löytää siitä vielä myös kehitettävää. Hult on maininnut kehityskohteekseen myös puolustuspelaamisen.

## Yksityiselämä
Hultin isoveli Oskari pelasi kaudella 2025–2026 hyökkääjänä Sportin SM-liigajoukkueessa.

## Tilastot

## Lähteet
*
*
*

### Viitteet